Pogovor:Številski znak

message: Ime članka sem dal »številski znak«. Najbolj rabljeno »lojtra« ISlovar in SSKJ označujeta za žargonsko in nižje pogovorno. Izraz »oktotorp«, ki ga pozna ISlovar (SSKJ ne), se verjetno malo rabi. Pripombe so dobrodošle. Problem je, ker je številski znak lahko tudi simbol »№«. --xJaM 04:09, 4. september 2011 (CEST)
replies: text: Predlagam prestavitev na grabljice, kar je uveljavljen bibliotekarski izraz. --TadejM pogovor 14:36, 12. oktober 2022 (CEST)
replies: text: :Realno se mi zdi, da bi bila "lojtra" (ter njene izvedenke) celo najpogostejša pojavitev imena tega znaka. Sicer ne vem, kaj je z Gigafido, vendar do nje (trenutno) ne morem dostopati in tega tudi potrdi. Jo pa lahko velikokrat slišimo tudi na radiu itd. A09|(pogovor) 18:07, 12. oktober 2022 (CEST).

text: Hvala za mnenje. Kot pravi xJaM, lojtra je v slovarjih označeno kot žargonsko in celo nižje pogovorno. Tako da tega žal ne morem podpreti. Vprašanje je, ali prestavimo na grabljice, kar je uveljavljena strokovna terminologija, ali ostanemo pri provizorični rešitvi številski znak. --TadejM pogovor 21:30, 12. oktober 2022 (CEST)
replies: text: :Mislim da se XJam moti: lojtra je za pogovorno označena le v pomenu lestve, znak nima nobene tovrstne oznake. (Vir). Gigafida sicer ponuja ~240 zadetkov, od tega je že na prvi strani uporaba pri navajanju tel. številke. A09|(pogovor) 21:41, 12. oktober 2022 (CEST)
replies: text: ::Ne vem od kod grabljice, to absolutno prvič slišim. Daleč najbolj razširjen je izraz "lojtra"; glej SSKJ: tukaj in tukaj in tukaj. Izraza "grabljice" na SSKJ sploh ne najdem v tem pomenu. — GeographieMan[~MSG~] 21:52, 12. oktober 2022 (CEST)
replies: text: :::Samo v opombo: prvi link je hešteg (slovensko ključnik), ampak to je vrsta "kategorije" in ne znaka samega. @GeographieMan: Grabljice pa so del Bibliotekarskega slovarja, glej vir. A09|(pogovor) 21:54, 12. oktober 2022 (CEST)
replies: text: ::::@A09: v prvem linku piše, da je hashtag: "oznaka lojtra [#] skupaj z vsaj eno ključno besedo takoj za njo, ki na družbenih omrežjih služi zlasti za označevanje, razvrščanje vsebin po temi". — GeographieMan[~MSG~] 22:02, 12. oktober 2022 (CEST)
replies: text: :::::P.S.: tukaj še par virov kjer Jezikovna svetovalnica uporablja "lojtra": 1. 2. tukaj pravijo "lojtra / ključnik" 3. Tukaj pravijo "številski znak / lojtra / ograjica" — GeographieMan[~MSG~] 22:05, 12. oktober 2022 (CEST)

text: V islovarju je lojtra označena kot žargonsko. Se pa strinjam, da je najbolj uveljavljeno poimenovanje in verjetno bo zato najustreznejše. Beri tudi tukaj. --TadejM pogovor 22:19, 12. oktober 2022 (CEST)
replies: text: :@TadejM: pomojem bi lahko tudi izraz "grabljice" vnesli v članek, saj predvidevam (seveda nimam vira), da se je ta izraz uporabljal pred Twitterjem, mogoče celo v času stacionarnih telefonov na tipke. To sklepam iz tega, da je omenjeni slovar bil v nastanku med 1987 in 2009, Twitter pa je nastal leta 2006, popularen pa v Sloveniji postal malce kasneje, zloglasni Twitteraš JJ se je recimo pridružil šele 2011. To sicer ni preverljivo (razen če kje odkrijemo kakšen starejši vir), ampak verjetno nisem preveč zgrešil. — GeographieMan[~MSG~] 22:32, 12. oktober 2022 (CEST)

text: To je vsekakor mogoče. Seveda, če ne bo drugih pripomb, bom članek prestavil na Lojtra in grabljice vnesel kot sopomenko. Zmotilo me je, ker je izraz lojtra označen kot žargonski v iSlovarju. V drugih virih očitno s tem izrazom nimajo težav. --TadejM pogovor 22:49, 12. oktober 2022 (CEST)
thread_title:  Terminologija